Tiririt n wazal i yemsiweḍ n waman n Saldae (Bgayet)
22 Ctembeṛ 2007
Deg tezwara n useggas n 2007, tiddukla Gemihab
n tesdawit n Bgayet akk d Wammas AYelnaw n Unadi Azarmezray, Asnemdan d Umezray (Centre National de Recherche Préhistoriquen
Anthropologique et historique) bdan ameiwen-nsen akk d yiduba (autorités) n Bgayet d Tuja i lmend n unadi Yef umezruy
d ttekniyin (techniques) ay yes yettwabna yemsiweḍ n waman n Tuja, deg tallit n Ṛṛuman. Imsiweḍ-a
(aqueduc) yebda-d deg tama n Tuja u yebeed s 25 n yikilumitren Yef temdint n Bgayet.
Anadi-a iḥuza-d inurar yemgerraden yerna wid ara t-igen bYan ad as-d-rren azal-is i yemsiweḍ n waman
n Saldae (isem n Bgayet deg tallit n Ṛṛuman). Lbenyan-a ay yettwaxedmen akk-n ad yessiweḍ aman Yer
temdint n Bgayet d yiwen seg lbenyanat imeqranen akk n tallit n Ṛṛuman deg twilayt n Bgayet.
Imsiweḍ n waman (aqueduc) n Saldae Yezzif 25 n yikilumtiren yerna d amkan ay ssnen yimesnadrizen (archéologues)
u zgan rezzun fell-as, ma d agdud, mazal ur t-yessin ara mliḥ. Amkan-a ijebbed-d lwelha ladYa imi wid ay t-yebnan
sqedcen tamussni d tamaynut d deg tallit-nsen akk-n ad t-bnun, yerna yesea daYen azal deg umezruy, imi ay d-ufan
deg yemsiweḍ-a aṭas n tira ay yettwaneqcen Yef yeẓra-ines u d tid d-yettafken aṭas n yisalan
Yef Ṛṛuman yellan ddren deg tama-a.
Tilufa yeqqnen Yer tYuzi n terga n yemsiweḍ-a (aqueduc) ttwaḥkant-d deg yiwet n tirawt ay d-ufan
deg Taẓult (Lambèze), deg twilayt n Batnet. Tamdint n Saldae (Bgayet n wass-a) d amenkad (Empereur) aṛumani Octavius
ay tt-yebnan gar 27 d 26 uqbel n Sidna Eisa. Sakk-in, deg 137 sdeffir n
Sidna Eisa, Ṛṛuman bnan imsiweḍ-a akk-n ad d-awin aman
n tala n Tuja Yer temdint n Saldae.
Imsiweḍ-a (aqueduc) yessedda-d aman 25 n yikilumitren u yessezger-iten-id Yef yiwet n tama n yidurar alama
ay ten-id-yessaweḍ Yer temdint; d leqdic iweeṛen ay mazal yessewhem imassanen ar ass-a. Nnig way-a,
leqdic-a gan deg-s wid ay t-yebnan tiYawsiwin d timaynutin yeqqimen deg umezruy, am tqenṭert n Teḥnayin ay
Yezzifen 300 n lmitrat u tettwabna akk-n ad afen waman amkan imalen ay deg ara aḍren u ad zegren arettux (dépression)
n Ḥnayet (Hanaït). Win ay yesseddan leqdic-a seg mi ay d-yebda alama ay ifuk d yiwen n userdas aqbur (aqdim) n Ṛṛuman,
n tlejyunt (légion) tis 3, isem-is Nonius Datus, u d aliberator (d ajenyuṛ n leeskeṛ). Datus yeYza
daYen yiwen n wemruj n 560 n lmitrat deg YiYil n Leḥbel akk-n ad kemmlen waman abrid-nsen.
Amenzag (géomètre) Eugénie Dewulf ay d-yerran lwelha-ines mliḥ Yer leqdic-a, yenna-d, lemmer ad tili Bgayet,
deg tallit n Yiḥemmadiyen zedYen-tt 86000 n yimezdaYen, imsiweḍ-a (aqueduc) yella yezmer ad d-yessiweḍ
60 n rritlat n waman i yal yiwen seg yimezdaYen n temdint-a.
Seg tama niḍen, leqdic-a ay bnan Ṛṛuman deg tmurt-nneY la d-yettheyyi fell-as yiwen n wemnadi
adzayri, M. Djermoune, ajdel (thèse) n uduktuṛa deg tesdawit n Siena, deg Ṭ̣ṭalyan, yerna ur tteeṭṭilen
ara ad ldin asalay (musée) deg temdint n Tuja (anda ara ssersen kra n tceqqufin tineṣ̣liyin, tallusin [reproduction],
tugniwin akk d yimesliyen) akk-n ad jjen medden ad ssnen amek ay d-yella lebni n yemsiweḍ-a (aqueduc) d wamek ay Yzan
amruj n Leḥbal (Ifran).
SYur Nacer Maouche
(La Dépêche de Kabylie, 22 Ctembeṛ 2007, uṭṭun 1615 )
Tasuqilt Omar Mouffok
TaYbalut (source) : http://www.depechedekabylie.com/read.php?id=45628&ed=MTYxNQ==
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn